
Anexă la Proiectul de hotărâre Nr. 133/11015/17.07.2023

R E G U L A M E N T
 DE ORGANIZARE ȘI FUNCȚIONARE A STRUCTURII COMUNITARE CONSULTATIVE CONSTITUITĂ ÎN SCOPUL SPRIJINIRII 
ACTIVITĂȚII DE PREVENIRE A SEPARĂRII
 COPILULUI DE FAMILIE



CAPITOLUL I. DISPOZIȚII GENERALE

Art. 1. - Structura Comunitară Consultativă cu privire la activitatea de prevenire a separării copilului de familie (denumită în continuare SCC) este  un organ de specialitate aflat în subordinea Consiliului Local al  Municipiului Brad, fără personalitate juridică, înființat prin hotărâre a Consiliului Local al Municipiului Brad, în baza Legii nr. 156/2023 privind organizarea activității de prevenire a separării copilului de familie, cu scopul de a sprijini activitatea de asistență socială privind  prevenirea separării copilului de familie de la nivelul municipiului Brad prin creșterea calității vieții familiilor aflate în impas financiar sau a copiilor privați de o îngrijire și educație adecvată.
 
CAPITOLUL II. CADRUL LEGISLATIV APLICABIL

· LEGEA nr. 272/2004 privind protecţia şi promovarea drepturilor copilului; 
· ORDONANŢA GUVERNULUI nr. 86/2004 pentru modificarea şi completarea Ordonanţei Guvernului nr. 68/2003 privind serviciile sociale; 
· ORDINUL nr. 288/2006 pentru aprobarea Standardelor minime obligatorii privind managementul de caz în domeniul protecţiei drepturilor copilului; 
· ORDINUL nr. 95/2006 pentru aprobarea Metodologiei de lucru privind colaborarea dintre direcţiile generale de asistenţă socială şi protecţia copilului şi serviciile publice de asistenţă socială/persoane cu atribuţii de asistenţă socială, în domeniul protecţiei drepturilor copilului; 
· LEGEA asistenţei sociale nr. 292/2011;
· LEGEA nr. 156/2023 privind organizarea activității de prevenire a separării copilului de familie.





CAPITOLUL II. MISIUNEA STRUCTURII COMUNITARE CONSULTATIVE

Art. 2. – Misiunea  SSC este aceea de a contribui la identificarea nevoilor şi resurselor comunității locale, de a promova implicarea acesteia, în vederea soluționării problemelor sociale privind drepturile copilului și familiile cu copii aflate în situații de vulnerabilitate şi de a formula propuneri autorităților competente (prin informare, sfătuire, acompaniere, mediere, recomandare), ducând la furnizarea eficientă și integrată a serviciilor sociale.
Art. 3. - SCC nu se substituie competențelor Direcției de Asistență Socială Brad în domeniul protecției copilului și nu este  furnizor de servicii sociale.
Art. 4. - Activitatea SSC se desfășoară în baza următoarelor principii:
a) - solidaritatea socială;
b) - unicitatea persoanei;
c) - confidențialitatea;
d) - nediscriminarea;
e) - respectarea și promovarea cu prioritate a interesului superior al copilului;
f) - respectarea demnității copilului și a persoanei;
g) - legalitatea.

CAPITOLUL III. COMPONENȚA STRUCTURII COMUNITARE CONSULTATIVE

Art. 5. (1) –  Membrii SSC sunt actori locali de referinţă, persoane care vin din domenii de activitate diferite, active în viaţa socială a comunității locale și sunt numiți prin act al conducătorului instituției din care fac parte, urmărindu-se următoarele criterii:
a) - lideri informali (influenţa acestora asupra membrilor comunităţii); 
b) - persoane disponibile;
c) - să fie cunoscuți în comunitate;
d) - receptivitatea la problematica socială.	
            (2) - Componența SCC este stabilită prin hotărâre a Consiliului Local  al Municipiului Brad și este constituită din 7 membri, astfel:
          a) - conducătorul Serviciului de Asistenţă Socială;
          b) -  un reprezentant al unei unităţi de învăţământ;
          c) -  un medic de familie;
          d) -  un poliţist din poliţia locală;
          e) -  un preot; 
           f) - un consilier local.
              (3) - Preşedintele SSC este conducătorul Serviciului de Asistenţă Socială.
Art. 6. - Numirea membrilor SCC se va realiza prin decizia/dispoziția conducătorului instituției din  care fac parte, în termen de 5 (cinci) zile de la comunicarea Hotărârii Consiliului Local privind constituirea Structurii Comunitare Consultative.
Art. 7. - Nominalizarea membrilor SCC se va realiza prin dispoziție emisă de către Primarul Muncipiului Brad.
Art. 8. - Secretariatul SCC este asigurat de către Serviciul de Asistență Socială.

CAPITOLUL IV. MANDATUL MEMBRILOR STRUCTURII
 COMUNITARE CONSULTATIVE 

Art. 9. - Membrii SCC sunt desemnați pe o perioadă de 4 (patru) ani, cu excepția consilierului local care se va desemna pe perioada mandatului de consilier local în Consiliul Local al Municipiului Brad.
Art. 10. - În îndeplinirea mandatului, membrii SCC trebuie să îndeplinească în principal roluri de:
a) - promovarea valorilor familiale, a stabilității familiei și a îngrijirii copiilor de către părinți;
b) - prevenirea separării copilului de către părinți și sprijinirea familiei pentru a-și asuma responsabilitățile parentale;
c) - colaborarea cu Direcția de Asistență Socială Brad, precum și cu alte servicii publice/private din comunitate.
Art. 11. (1)  - Mandatul membrilor SCC încetează:
a) - prin demisie;
b) - prin deces;
c) - la cererea motivată a instituției care l-a desemnat;
d) - la propunerea motivată a președintelui SCC, dacă acesta nu își îndeplinește corespunzător atribuțiile prevăzute în prezentul Regulament. Modificarea se aduce la cunoștință, obligatoriu în scris, instituției care l-a desemnat.
(2)  - În termen de 20 de zile lucrătoare de la încetarea mandatului unuia dintre membrii, Direcția de Asistență Socială Brad inițiază un raport cu propunerea privind noua componență a SCC.

CAPITOLUL V. MODUL DE LUCRU AL STRUCTURII
 COMUNITARE CONSULTATIVE

Art. 12. - Problemele sunt semnalate, de regulă, de către Președintele SCC, în urma analizei efectuate de către specialiștii din cadrul Direcției de Asistență Socială Brad, pe problemele care vizează prevenirea separării copiilor de familie; membrii se pot autosesiza atunci când intră în contact cu situații care corespund atribuțiilor lor sau când sunt sesizați de către membrii comunității.
Art. 13. - Președintele SCC are următoarele atribuții:
a) - supune analizei problemele identificate;
b) - redactează recomandările/sugestiile/propunerile care vor fi transmise autorităților locale și altor instituții/organizații de interes public/privat, precum și altor persoane fizice implicate în activități cu caracter social;
c) - coordonează realizarea planului de servicii pentru fiecare caz supus dezbaterii;
d) - asigură, prin Direcția de Asistență Socială Brad, implementarea planului stabilit. 
Art. 14. - SCC  se întrunește în ședință ordinară, trimestrial, la convocarea președintelui, precum și în ședințe extraordinare, ori de câte ori este necesar, la cererea președintelui, a Primarului Municipiului Brad sau a oricărui membru.
Art. 15. - La ședințele SCC pot participa, fără drept de vot, reprezentanți ai DGASPC Hunedoara, consilieri locali, profesioniști care prin activitatea lor intră în contact cu copiii, precum și alte persoane invitate de către membrii SCC.
Art. 16. - Ședințele se vor desfășura, cu prezență fizică, la sediul Primăriei Municipiului Brad, sau online numai în prezența Președintelui SCC și a cel puțin două treimi din numărul membrilor săi.
Art. 17. - Reguli de bază ale membrilor SSC în cadrul şedinţelor: 
a) - concentrarea pe problemă, nu pe persoane; 
b) - concentrarea asupra soluțiilor privitoare la copii în scopul prevenirii separării de părinți;
c) - permiterea accesului la toate datele și informațiile relevante asupra cazului supus analizei; 
d) - deschidere la abordări noi și inovatoare;
e) - utilizarea consensului în luarea deciziilor;
 f) - relațiile dintre membrii SCC sunt de colaborare;
h) - membrii SCC au o poziţie de egalitate în cadrul acestuia;
                    i) - SCC împreună cu Direcția de Asistență Socială Brad îşi asumă obligaţia de a oferi sfaturi şi influenţa familia care beneficiază de sprijin, pentru a creşte capacitatea acesteia de a se ocupa de copii;
                    j) - interesul copilului este reperul de bază pentru toate deciziile care privesc copiii;
                   k) - membrii SSC sunt obligaţi să respecte toate drepturile cetăţenilor (adulţi şi copii) cu care vin în contact în această calitate, fără nici o discriminare. Trebuie evitată marginalizarea şi excluderea persoanelor defavorizate, indiferent de problemele specifice ale acestora (sărăcie, alcool, handicap, boală psihică, consum de droguri, etc.);
Art. 18. - Secretariatul SCC are următoarele atribuții principale: 
a) redactează convocatorul și ordinea de zi stabilită pentru ședințele SCC; 
b) stabilește un calendar al întâlnirilor și îl comunică membrilor acestuia;
c) redactează procesele verbale ale ședințelor SCC;
d) organizează și gestionează evidența corespondenței SCC, precum şi registrul de procese-verbale ale ședințelor acestuia; 
e) asigură arhivarea documentelor SCC;
f) îndeplinește și alte atribuții stabilite de președintele SCC.
Art. 19. (1) - Convocarea SCC se face de către președintele acestuia, prin intermediul secretariatului SCC, prin adresă scrisă, transmisă prin e-mail sau fax entităților membre. Confirmarea/ absența participării va fi comunicată Secretariatului SCC.
                 (2) - Convocatorul va cuprinde în mod obligatoriu data, ora, locația, modalitatea desfășurării (prezență fizică sau online) și ordinea de zi propusă. 
                 (3) - Pentru ședințele de lucru ordinare, convocarea se face cu cel puțin 5 (cinci) zile înainte de data stabilită pentru desfășurarea acestora. 
                 (4) - Pentru ședințele de lucru extraordinare, convocarea se face cu cel puțin 3 (trei) zile înainte de data stabilită pentru desfășurarea acestora sau în aceeași zi pentru probleme urgente.
Art. 20. - Ședințele SCC nu sunt publice.
Art. 21. (1) - Munca depusă de către membrii SCC este remunerată,  indemnizația de ședință fiind echivalentă cu 1% din indemnizația Primarului Municipiului Brad.
          (2) - Indemnizația se suportă din bugetul local al Municipiului Brad, în limita creditelor bugetare aprobate cu această destinație și cu încadrarea în limita maximă a cheltuielilor de personal.

CAPITOLUL VI. ATRIBUȚIILE STRUCTURII COMUNITARE CONSULTATIVE

Art. 22. - În conformitate cu prevederile  art. 12 alin. (5) din Legea nr. 156/2023, SSC îndeplineşte următoarele atribuţii principale:
[bookmark: do|caII|ar12|al5|lia]                a) - sprijină activitatea de elaborare, implementare şi monitorizare a planurilor de servicii pentru copiii expuşi riscului de separare de familie;
[bookmark: do|caII|ar12|al5|lib]                b) - analizează şi propune acordarea de beneficii sociale excepţionale pentru familiile care se ocupă de creşterea şi îngrijirea copiilor aflaţi în situaţie de risc de separare ca urmare a situaţiei economice precare cu care familia se confruntă;
[bookmark: do|caII|ar12|al5|lic]                c) - avizează planurile anuale de dezvoltare a serviciilor de prevenire;
[bookmark: do|caII|ar12|al5|lid]                d) - sprijină şi facilitează organizarea de grupuri de suport pentru părinţii care se află în situaţiile prevăzute la art. 5 din Legea nr. 156/2023;
[bookmark: do|caII|ar12|al5|lie]                 e) - sprijină constituirea unor organisme de reprezentare a copiilor şi tinerilor la nivel de comunitate;
[bookmark: do|caII|ar12|al5|lif]                 f) - sprijină organizarea de grupuri de lucru, mese rotunde pe tema prevenirii separării copilului de familie la care să participe reprezentanţi ai serviciului de asistenţă socială, ai unităţilor de învăţământ, medici de familie, alţi profesionişti relevanţi, care să faciliteze schimbul de bune practici, precum şi identificarea de soluţii pentru copiii aflaţi în situaţie de risc de separare de familie;
[bookmark: do|caII|ar12|al5|lig]                 g) - sprijină realizarea de campanii de informare pe teme relevante pentru prevenirea separării copilului de familie;
[bookmark: do|caII|ar12|al5|lih]                 h) - întocmeşte un raport anual de activitate, pe care îl înaintează consiliului local, cu privire la situaţia copiilor din unitatea administrativ-teritorială.
Art. 23. - Alte responsabilități și atribuții:
                   a) - sprijină Direcția de Asistență Socială Brad/persoanele cu atribuţii în asistenţă socială prin oferirea de informații necesare identificarea copiilor aflați în  situaţii de risc de separare de familie;
                   b) - colaborează cu responsabilul de caz pentru întocmirea dosarului; 
                   c) - se autosesizează atunci când se ia cunoștință de un caz/situație fie direct, fie prin alți membrii ai comunității și care ar putea fi solutionață prin intervenția sa; 
                   d) - comunică cu membrii comunității, invitând persoanele/familiile vizate la dezbaterile sale acţionând ca o puternică structură de influenţare a cetăţenilor;
                   e) - se familiarizează cu problemele sociale din comunitate; 
                   f) - comunică permanent atât cu Direcția de Asistență Socială Brad, cât și cu alte persoane care pot contribui la rezolvarea problemelor supuse spre soluţionare; 
                   g) - informează şi consiliează cetăţenii comunităţii; 
                   h) - organizează activităţi de strângere de fonduri în folosul copiilor şi a familiilor aflate în dificultate;
                    i) - promovează valorile familiale și îngrijirea copiilor de către părinți;
                    j) - propune recomandări adresate Primarului Municipiului Brad sau Consiliului Local al Municipiului Brad.

CAPITOLUL VII. DOCUMENTELE STRUCTURII COMUNITARE CONSULTATIVE

Art. 24. - Evidența participării membrilor la ședințele SCC, precum și temele abordate și/ sau discuțiile purtate vor fi consemnate într-un proces-verbal de ședință, care va fi redactat de către Secretariatul SCC. 
Art. 25. - Atât procesul-verbal de ședință, cât și orice alt document elaborat sau redactat în urma ședințelor SCC vor fi semnate de către președintele acestuia și contrasemnate de către membri.
Art. 26. - Procesul-verbal de ședință va cuprinde cel puțin următoarele informații: data și locul întâlnirii; numele, prenumele, instituția de proveniență și semnătura persoanelor participante; ordinea de zi, precum și orice altă temă/ subiect abordat(ă)/ discuție purtată, precum și votul membrilor prezenți.
Art. 27. (1) - Pentru fiecare ședință SCC se vor întocmi următoarele documente: 
                  a) - convocatorul ședinței; 
                  b) - ordinea de zi; 
                  c) - tabelul nominal de prezență; 
                  d) - materialele prezentate în cadrul ședinței, 
                  e) - proces verbal al ședinței.
              (2) – Documentele prevăzute la alin. 1 vor constitui dosarele ședințelor SCC.


CAPITOLUL VIII. RAPORTURILE ÎNTRE SCC  ŞI AUTORITĂŢILE ADMINISTRAŢIEI PUBLICE LOCALE

Art. 28. – SCC trebuie să colaboreze cu autorităţile locale precum şi cu serviciile locale care au ca obiect de activitate asistenţa socială pentru protecția copilului.
Art. 29. - SCC este o structură comunitară independentă care sprijină Direcția de Asistență Socială Brad – Serviciul de Asistență Socială pentru realizarea activităţii de asistenţă socială şi protecţia copilului. 
Art. 30. – SCC nu se substituie autorităţilor locale şi nici serviciilor locale/județene pentru copii și familie.  
Art. 31. - Anual, în luna ianuarie, SCC prezintă un raport de activitate cu privire la situația copiilor din municipiul Brad.

CAPITOLUL IX. DISPOZIȚII FINALE

Art. 32. - Prezentul regulament se completează de drept cu prevederile legale în vigoare sau ulterioare. 
Art. 33. - Toate activitățile și intervențiile care se întreprind la nivel local pentru protejarea drepturilor copilului trebuie să aibă în vedere rolul primordial al părinților și al familiei în creșterea, îngrijirea și educarea copilului, iar eforturile comunității trebuie îndreptate în direcția întăririi și susținerii familiei în asumarea responsabilităților față de copii.
Art. 34. - Modificarea/ completarea prezentului regulament se face prin hotărâre a Consiliului Local al Municipiului Brad. 

